Document ID: /roh_data/filtered/fineweb-2-filterrobots_roh.jsonl.gz/733

Elisa Gasparin ha danovamain gudagnà in diplom olimpic. En la cursa da biatlon sur 15 km è l'Engiadinaisa vegnida otgavla suenter be in sbagl da sajettar. Avant quatter onns ha ella gudagnà in diplom a Sotschi en il sprint. Las autras Svizra n'èn betg vegnidas tranter las meglras 30.
Aur per la Svezia
La medaglia d'aur va surprendentamain a la Svedaisa Hanna Öberg, argient gudogna la Slovaca Anastasiya Kuzmina. La gronda favurita Laura Dahlmeier da la Germania è vegnida terza.
RR novitads 11:00